Neuvoston asetus (EY) N:o 293/97, - annettu 17 päivänä helmikuuta 1997, - lopullisen polkumyyntitullin käyttöön ottamisesta Brasiliasta ja Turkista peräisin olevan puuvillalangan tuonnissa annetun asetuksen (ETY) N:o 738/92 muuttamisesta kahden turkkilaisen yrityksen osalta -



Virallinen lehti nro L 050 , 20/02/1997 s. 0001 - 0002



NEUVOSTON ASETUS (EY) N:o 293/97, annettu 17 päivänä helmikuuta 1997, lopullisen polkumyyntitullin käyttöön ottamisesta Brasiliasta ja Turkista peräisin olevan puuvillalangan tuonnissa annetun asetuksen (ETY) N:o 738/92 muuttamisesta kahden turkkilaisen yrityksen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), ottaa huomioon asetuksen (ETY) N:o 738/92 (2) ja erityisesti sen 1 artiklan 6 kohdan, ottaa huomioon komission ehdotuksen, jonka tämä on tehnyt kuultuaan neuvoa-antavaa komiteaa, sekä katsoo, että: A. Aiempi menettely (1) Neuvosto on asetuksella (ETY) N:o 738/92 ottanut käyttöön lopullisen polkumyyntitullin muun muassa Turkista peräisin olevan, CN-koodeihin 5205 11 00-5205 45 90 ja 5206 11 00-5206 45 90 kuuluvan puuvillalangan tuonnissa. Turkkilaisiin viejiin sovellettiin otantamenetelmää, ja otokseen kuuluneille yrityksille määrättiin 4,9 prosentista 12,1 prosenttiin vaihtelevat yksilölliset polkumyyntitullit, kun taas muut yhteistyössä toimineet mutta otokseen kuulumattomat yritykset saivat painotetun keskimääräisen 9 prosentin tullin. Yrityksille, jotka joko eivät ilmoittautuneet tai eivät toimineet yhteistyössä tutkimuksessa, määrättiin 12,1 prosentin tulli. B. Uusien viejien tarkastelua koskevat pyynnöt (2) Komissio on vastaanottanut hakemuksia uutta viejää koskevan tarkastelun aloittamiseksi niiden tullien osalta, joita tällä hetkellä sovelletaan kahteen turkkilaiseen yritykseen, Abalioglu AS ja Kipas AS, jotka väittivät, että ne eivät ole etuyhteydessä yhteenkään kyseisten polkumyynnin vastaisten toimenpiteiden kohteena olevaan viejään tai tuottajaan ja että ne eivät olleet vieneet kyseistä tuotetta polkumyynnin vastaisten toimenpiteiden perustana olleen tutkimusajanjakson aikana. Lisäksi yritykset väittivät, että ne olivat tosiasiallisesti vieneet kyseistä tuotetta yhteisöön edellä tarkoitetun tutkimusajanjakson jälkeen. (3) Abalioglu AS ja Kipas AS toimittivat pyynnöstä riittäviksi katsotut todisteet osoittamiseksi, että asetuksen (EY) N:o 384/96, jäljempänä `perusasetus`, 11 artiklan 4 kohdassa vahvistetut edellytykset uutta viejää koskevan tarkastelun aloittamiselle olivat täyttyneet. Koska asetukseen (ETY) N:o 738/92 johtaneessa tutkimuksessa käytettiin otantamenetelmää, pyyntöön perusasetuksen 11 artiklan 4 kohdassa tarkoitetun tarkastelun suorittamisesta ei voitu suostua. Kyseisten yritysten toimittamat todisteet ovat kuitenkin riittävät, jotta niiden perusteella voidaan muuttaa asetusta (ETY) N:o 738/92 saman asetuksen 1 artiklan 6 kohdan mukaisesti siten, että edellä mainittuihin viejiin sovelletaan kyseisen asetuksen 1 artiklan 2 kohdassa säädettyä tullia. ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 738/92 1 artikla seuraavasti: - lisätään 2 kohdan b alakohdan loppuun seuraava: "Abalioglu AS 9,0 % (Taric-lisäkoodi 8569)" "Kipas AS 9,0 % (Taric-lisäkoodi 8569)". 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 1997. Neuvoston puolesta G. ZALM Puheenjohtaja (1) EYVL N:o L 56, 6.3.1996, s. 1 (2) EYVL N:o L 82, 27.3.1992, s. 1, asetus sellaisena kuin se on viimeksi muutettuna asetuksella (EY) N:o 285/97 (EYVL N:o L 48, 19.2.1997, s. 1).